**ບົດ​ສອນ**

 **ລະບົບ 12+4 ສາຍປະຖົມ**

 **ວິຊາ:ການວັດ ແລະ ການປະເມີນຜົນ ປີ 3 ຫ້ອງ ກ + ຂ**

 **ເວລາ 4 ຊົ່ວໂມງ**

 **ບົດທີ ​3 : ການປະເມີນຈາກສະພາບຈິງ ວັນທີ.....................**

|  |
| --- |
| **ຂັ້ນ​ຕອນ​ທີ 1 ຜົນ​ໄດ້​ຮັບ​ທີ່​ຕ້ອງ​ການ**  |
| * **ເປົ້າ​ໝາຍ : ໃຫ້ນັກຮຽນສາມາດ:**

 **ອະທິບາຍທິດສະດີກ່ຽວກັບການວັດ ແລະ ການປະເມີນຜົນໄດ້**  |
| * ​**ຄວາມ​ເຂົ້າ​ໃຈ**

 + **ນັກ​ຮຽນ​ເຂົ້າ​ໃຈ** - ບອກຄວາມໝາຍ-ຄວາມສຳຄັນຂອງການປະເມີນຜົນຈາກສະພາບຈິງ- ບອກຈຸດປະສົງ,ຂັ້ນຕອນ ການປະເມີນຜົນຈາກສະພາບຈິງ | * ​**ຄຳ​ຖາມຫຼັກ**
1. ການປະເມີນຈາກສະພາບຈິງມີຄວາມໝາຍຄືແນວໃດ ?
2. ການປະເມີນຜົນຈາກສະພາບຈິງມີຄວາມສຳຄັນແນວໃດ ?
3. ການປະເມີນຈາກສະພາບຈິງມິຈັກຂັ້ນຕອນ?
 |
| * **ຄວາມ​ຮູ້**
* ຄວາມໝາຍ-ຄວາມສຳຄັນ
* ຈຸດປະສົງ
* ຂັ້ນຕອນ
 | * **ທັກ​ສະ**

-ນັກສຶກສານຳໃຊ້ທິດສະດີເຂົ້າໃນການປະເມິນຜົນຈາກສະພາບຈິງ |
|  **ຂັ້ນ​ຕອນ​ທີ 2 ຫຼັກ​ຖານ​ການ​ປະ​ເມີນ** |
| * ​**ໜ້າ​ວຽກ​ສິດສອນ**
* ຄູຕັ້ງຄຳຖາມ ແລ້ວນັກສຶກສາຕອບຄຳຖາມແຕ່ລະຂໍ້
* ນັກສຶກສາແຕ່ລະຄົນໄດ້ມີສ່ວນຮ່ວມ
* ຄູອະທິບາຍໃຫ້ນັກສຶກສາຟັງແຕ່ລະຂໍ້
* ສັງເກດພຶດຕິກຳໃນເວລານັກສຶກສາດຳເນີນຕອບຄຳຖາມ
 | * **ຫຼັກ​ຖານ​ອື່ນໆ**
* ຕອບ​ຄຳ​ຖາມ
* ແບບປະເມີນຜົນງານ
* ແບບປະເມີນພຶດຕິກຳຂອງນັກຮຽນ
 |
|   |  |
| ​**ຂັ້ນ​ຕອນ​ທີ 3 ການ​ແຕ່ງ​ບົດ​ສອນ** |
| ຊົ່ວໂມງ 1-2  |

ສື່ການສອນ: .......................

1. **ຂັ້ນ​ນຳ ເວລາ 5 ນາທີ**
* ຄູ ແລະ ນັກ​ຮຽນ​ເຄົ​າ​ລົບ​ເຊິ່ງ​ກັນ ແລະ ກັນ
* ຄູ​ກວດ​ກາ​ຈຳ​ນວນ​ພົນ​ເຕັມ……ຄົນ,ຂາດ…..ຄົນ
* ຄູກວດກາຄວາມເປັນລະບຽບຮຽບຮ້ອຍ

ທວນຄືນບົດຮຽນເກົ່າ

ຄູຕັ້ງຄຳຖາມ: ເຄື່ອງມືວັດຜົນການສຶກສາມີຈັກປະເພດ ?

-ຄູເອີ້ນນັກສຶກສາລຸກຕອບຈັກ 1-2 ຄົນ

-ນ້ອງໃດຕອບຖືກຄູຊົມເຊີຍ

-ນ້ອງໃດຕອບຜິດຄູແນະນຳຕື່ມ

-ຄູ ແລະ ນັກສຶກສາພ້ອມກັນສະຫຼຸບບົດຮຽນ

 ເຄື່ອງມືວັດຜົນການສຶກສາມີ 10 ປະເພດ

-ລ້ຽວເຂົ້າສູ່ບົດຮຽນໃໝ່

ຄູຕັ້ງຄຳຖາມ: ປະຈຸບັນຫຼັກສູດໃຫມ່ສຳລັບ ປ1 ແລະ ປ2 ເຂົາມີການປະເມີນຈາກໃສ ?

1. ຂັ້ນສອນ:

-ຄູແບ່ງກະດານອອກເປັນສອງສ່ວນ

-ຄູຂຽນຫົວບົດໃສ່ກະດານ

 **ບົດ​ທີ 3**

 **ການປະເມີນຜົນຈາກສະພາບຈິງ**

**1.ຄວາມໝາຍ-ຄວາມສຳຄັນ**

ກິດຈະກຳ 1 ( ເວລາ 10 ນາທີ )

 -ຄູໃຫ້ນັກສຶກສາອ່ານບົດຮຽນ

 -ຄູຕັ້ງຄຳຖາມວ່າ: ການປະເມີນຜົນຈາກສະພາບຈິງມີຄວາມໝາຍແນວໃດ ?

 ການປະເມີນຜົນຈາກສະພາບຈິງມີຄວາມສໍາຄັນແນວໃດ?

 ສະຫຼຸບ

1. ການປະເມີນທີ່ມຸ່ງເນັ້ນໃຫ້ນັກຮຽນເປັນຜູ້ເຮັດກິດຈະກຳຕ່າງໆດ້ວຍການສະແດງອອກຫຼາຍໆດ້ານເພື່ອນຳໄປແກ້ບັນຫາໂດຍໃຊ້ທັກສະ,ຂະບວນການຄິດທີ່ສະລັບຊັບຊ້ອນທີ່ຢູ່ບົນພື້ນຖານຂອງເຫດການທີ່ເປັນຈິງໃນທຸກກິດຈະກຳທີ່ຈະເປັນໄປໄດ້.
2. ຈຸດປະສົງ ( ເວລາ 10 ນາທີ )

ກິດຈະກຳ 2

-ຄູໃຫຫ້ນັກສຶກສາອ່ານ ແລ້ວໃຫ້ນັກສຶກສາອະທິບາຍແຕ່ລະຂໍ໊ ຈັກ 5-7 ຄົນ

-ຄູ ແລະ ນັກສຶກສາພາກັນສະຫຼຸບຫົວຂໍ້ນິ້

3. ຂັ້ນຕອນ (ວລາ 20 ນາທີ )

 ກິດຈະກໍາ

-ຄູບັນຍາຍ ປະກອບແຜນວາດຊ່ວຍຈື່ໃນຫົວຂໍ້ ຂັ້ນຕອນການປະເມີນຜົນຈາກສະພາບຈິງ

ກຳນົດຈຸດປະສົງ,ເປົ້າໝາຍ,ຈຸດປະສົງການຮຽນຮູ້,ສະທ້ອນການພັດທະນາ

ກຳນົດຜູ້ປະເມີນໂດຍພິຈາ

ລະນາຜູ້ປະເມີນວ່າຈະມີ

ໃຜແດ່

ກຳນົດຂອບເຂດໃນການປະເມີນຕ້ອງ

ພິຈາລະນາເປົ້າໝາຍທີ່ຕ້ອງການໃຫ້ເກີດກັບນັກຮຽນ

ຂັ້ນຕອນ

ວິເຄາະ ແລະ ວິທີການຈັດການຂໍ້ມູນການປະເມີນເປັນການນຳຂໍ້ມູນຈາກການປະເມີນມາວິເຄາະໂດຍບອກສິ່ງທີ່ວິເຄາະ

ເລືອກໃຊ້ເທັກນິກ

ແລະ ເຄື່ອງມືໃນການປະເມີນ

ຄວາມຫຼາກຫຼາຍ ແລະ ເໝາະສົມກັບຈຸດປະສົງວິທີການ

ກຳນົດເວລາ ແລະ

ສະຖານທີ່ ທີ່ຈະປະເມີນ

ກຳນົດເກນໃນການປະເມີນເປັນການກຳນົດລາຍລະອຽດໃນການໃຫ້ຄະແນນຜົນງານ

-ຄູໃຫ້ນັກສຶກສາອະທິບາຍແຕ່ລະຂໍ້ໃຫ້ໝູ່ຄູ່ຟັງໃນຫ້ອງຮຽນ

-ຄູ ແລະ ນັກສຶກສາພາກັນສະຫຼຸບຫົວຂໍ້ນີ້

4.ຮູບແບບ ແລະ ວິທີປະເມີນຜົນ ( ເວລາ 20 ນາທີ )

4.1 ຮູບແບບ

ກິດຈະກຳ

-ຄູໃຫ້ນັກສຶກສາອ່ານບົດຮຽນ

-ຄູໃຫ້ນັກສຶກສາອະທິບາຍແຕ່ລະຂໍ້ຟັງ

-ຄູ ແລະ ນັກສຶກສາພາກັນສະຫຼຸບບົດຮຽນ

4.2 ວິທີການປະເມີນ ( ເວລາ 10 ນາທີ )

ກິດຈະກຳ:

-ຄູຕັ້ງຄຳຖາມ: 1. ການປະເມີນຜົນຈາກສະພາບຈິງມີວິທີການໃດແດ່?

-ຄຸເອີ້ນນັກສຶກສາລຸກຕອບຈັກ 3-4​ຄົນ

-ຄູ ແລະ ນັກສຶກສາພາກັນສະຫຼຸບບົດຮຽນ

-ການກວດຜົນງານ: ( ເວລາ 10 ນາທີ )

ກິດຈະກຳ

-ຄູໃຫ້ນັກສຶກສາອ່ານເບິ່ງຂໍ້ຄວາມ

-ໃຫ້ນັກສຶກສາອະທິບາຍໃຫ້ຟັງ

-ຄູແລະນັກສຶກສາພາກັນສະຫຼຸບບົດຮຽນ

III. ຂັ້ນສະຫຼຸບ ( ເວລາ 10 ນາທີ )

-ຄູຖາມຂໍ້ຂ້ອງໃຈ ແລະ ແກ້ໄຂຂໍ້ຂ້ອງໃຈ

-ໃຫ້ນັກສຶກສາ 2-3 ຄົນສະຫຼຸບເນື້ອໃນບົດຮຽນສໍາຄັນທີ່ໄດ້ຮຽນມາ

-ຄູສະຫຼຸບຄືນ

IV.ຂັ້ນວັດຜົນ ( ເວລາ 5 ນາທີ )

 -ຄູຕັ້ງຄຳຖາມໃຫ້ນັກຮຽນຕອບ

 1. ຮູບແບບການປະເມີນຜົນຕົວຈິງແນວໃດ ?

 2. ຂັ້ນຕອນການປະເມີນຜົນຕົວຈິງແນວໃດ ?

-ມອບວຽກບ້ານ: ໃຫ້ນັກສຶກສາແຕ່ລະຄົນອ່ານຄືນບົດຮຽນທີ່ໄດ້ຮຽນຜ່ານມາ ແລະ ໃຫ້ນັກສຶກສາຄົ້ນຄວ້າບົດຮຽນໃໝ່ໃນຫົວຂໍ້ທີ 4.2

ຊົ່ວໂມງ 3-4

ຂັ້ນນຳ ( ເວລາ 5 ນາທີ )

-ຈັດຕັ້ງຫ້ອງ

-ທວນຄືນບົດຮຽນເກົ່າໂດຍການຕັ້ງຄຳຖາມ:

 1. ການກວດຜົນງານ ແມ່ນແນວໃດ ?

 2. ວິທີການປະເມີນຜົນຈາກສະພາບຈິງມີວິທີການແນວໃດ ?

ລ້ຽວເຂົ້າສູ່ບົດຮຽນ:

 ຕໍ່ໄປເຮົາຈະໄດ້ຮຽນການນໍາໃຊ້ເຄື່ອງມືປະເມີນຜົນຕົວຈິງໃດແດ່ ?

**ຂໍ໊ສະເໜີແນະສຳລັບການກວດຜົນງານ**

ກິດຈະກຳ ( ເວລາ 10 ນາທີ )

-ຄູແນະນຳໃຫ້ນັກສຶກສາອ່ານເປັນຂໍ້ໆໄປ

-ຄູໃຫ້ນັກສຶກສາເວົ້າໃຫ້ຟັງແຕ່ລະຂໍ໊

-ຄູ ແລະ ນັກສຶກສາພາກັນສະຫຼຸບບົດຮຽນ

**ການບັນທຶກຈາກບຸກຄົນທີ່ກ່ຽວຂ້ອງ**

ກິດຈະກຳ ( 20 ນາທີ)

-ຄູໃຫ້ນັກສຶກສາອ່ານບົດດຮຽນທັງໝົດຫ້ອງ

-ຄູຕັ້ງຄຳຖາມໃຫ້ນັກສຶກສາຕອບ

1. ການປະເມີນຈາກບຸກຄົນທີ່ກ່ຽວຂ້ອງຫຼາຍຄົນ ມັນເປັນແນວໃດ ?

2. ບຸກຄົນທີ່ກ່ຽວຂ້ອງກັບນັກຮຽນທີ່ໃຊ້ປະເມີນປະກອບດ້ວຍໃຜແດ່ ?

3. ໃນການລວບລວມຂໍ້ມູນຈາກຜູ້ປົກຄອງເພື່ອເອົາຂໍ້ມູນໄປເຮັດຫຍັງ ?

ຄູເອີ້ນນັກສຶກສາຈັກ4-5 ຄົນລຸກຕອບ

-ຄູ-ນັກສຶກສາພາກັນສະຫຼຸບບົດຮຽນ

**ການຢາມບ້ານ**

ກິດຈະກຳ ( 20 ນາທີ )

-ຄູໃຫ້ນັກສຶກສາອ່ານບົດຮຽນທັງໝົດຫ້ອງ ໃຊ້ເວລາ 5 ນາທີ

-ຄູຕັ້ງຄຳຖາມ:

1.ການຢາມເຮືອນພວກເຮົາຢາກຮູ້ຂໍ້ມູນຫຍັງ ?

2. ການຢາມເຮືອນມີຈຸດປະສົງຫຍັງ ?

3. ຂັ້ນຕອນໃນການຢາມເຮືອນມີຈັກຂັ້ນຕອນ ?

4. ຈົ່ງອະທິບາຍແຕ່ລະຂັ້ນຕອນໃຫ້ຟັງແດ່ ?

-ຄູເອີ້ນນັກສຶກສາທັງໝົດຫ້ອງລຸກຕອບໃຫ້ໝູ່ຟັງ

-ຄູແລະນັກສຶກສາສະຫຼຸບຄຳຕອບທີ່ຖືກຕ້ອງແຕ່ລະຂໍ່

**ການໃຊ້ແບບທົດສອບແບບເນັ້ນການປະຕິບັດຈິງ**

ກິດຈະກຳ ( ເວລາ 10 ນາທີ )

-ຄູໃຫ້ນັກສຶກສາອ່ານບົດຮຽນ

-ຄູຕັ້ງຄຳຖາມ

1.​ການໃຊ້ແບບທົດສອບແບບເນັ້ນການປະຕິບັດຈິງແມ່ນແນວໃດ ?

2.ການໃຊ້ແບບທົດສອບພາກປະຕິບັດທີ່ເປັນການປະຕິບັດຈິງຄວນມີລັກສະນະສຳຄັນແນວໃດ ?

-ຄູເອີ້ນນັກສຶກສາບຸກຕອບ ຈັກ 5-8 ຄົນ

-ຄູ ແລະ ນັກຮຽນພາກັນສະຫຼຸບເນື່ອໃນຂອງບົດຮຽນ

**ປຶ້້ມຕິດຕາມການຮຽນ**

ກິດຈະກຳ ( ເວລາ 10 ນາທີ )

-ຄູໃຫ້ນັກສຶກສາອ່ານບົດຮຽນ

-ຄູຕັ້ງຄຳຖາມ

1. ປຶ້ມຕິດຕາມການຮຽນເປັນແຫຼ່ງຂໍ້ມູນທີ່ສຳຄັນກ່ຽວກັຍຫຍັງ?

2. ປຶ້ມຕິດຕາມການຮຽນມີປະໂຫຍດແນວໃດ ?

-ຄູໃຫ້ນັກສຶກສາຕອບຈັກ 6-8ຄົນ

-ຄູ ແລະ ນັກສຶກສາພາກັນສະຫຼຸບບົດຮຽນ

**ການປະເມີນຜົນໂດຍໃຊ້ແຟ້ມສະສົມຜົນງານ**

**ກີດຈະກຳ ( ເວລາ 10 ນາທີ )**

**-ຄູໃຫ້ນັກສຶກສາອ່ານບົດຮຽນ**

**-ຄູຕັ້ງຄຳຖາມ**

**1.ແຟ້ມສະສົມຜົນງານໝາຍເຖິງຫຍັງ ?**

**2.ການປະເມີນຈາກສະພາບຈິງໂດຍໃຊ້ແຟ້ມສະສົມຜົນງານເປັນເທັກນິກ ແລະ ວິທີການປະເມີນແນວໃດ ?**

**3.ການວັດ ແລະ ປະເມີນຜົນຈາກສະພາບຈິງໂດຍໃຊ້ແຟ້ມສະສົມຜົນງານນັ້ນຈະມີສ່ວນປະກອບສຳຄັນແນວໃດ ?**

-ຄູໃຫ້ນັກສຶກສາຕອບຈັກ 6-8ຄົນ

-ຄູ ແລະ ນັກສຶກສາພາກັນສະຫຼຸບບົດຮຽນ

III. ຂັ້ນສະຫຼຸບ ( ເວລາ 10 ນາທີ )

-ຄູຖາມຂໍ້ຂ້ອງໃຈ ແລະ ແກ້ໄຂຂໍ້ຂ້ອງໃຈ

-ໃຫ້ນັກສຶກສາ 2-3 ຄົນສະຫຼຸບເນື້ອໃນບົດຮຽນສໍາຄັນທີ່ໄດ້ຮຽນມາ

-ຄູສະຫຼຸບຄືນ

IV.ຂັ້ນວັດຜົນ ( ເວລາ 5 ນາທີ )

 -ຄູຕັ້ງຄຳຖາມໃຫ້ນັກຮຽນຕອບ

 1. ປຶ້ມຕິດຕາມການຮຽນມີປະໂຫຍດແນວໃດ?

 2. ການປະເມີນຜົນໂດຍໃຊ້ແຟ້ມສະສົມຜົນງານແນວໃດ ?

-ມອບວຽກບ້ານ: ໃຫ້ນັກສຶກສາແຕ່ລະຄົນອ່ານຄືນບົດຮຽນທີ່ໄດ້ຮຽນຜ່ານມາ ແລະ ໃຫ້ນັກສຶກສາຄົ້ນຄວ້າບົດຮຽນໃໝ່ໃນບົດທີ 4

**ຜົນໄດ້ຮັບພາຍຫຼັງການຮຽນໃນບົດນີ້ເຫັນວ່ານັກສຶກສາສາມາດ:**

- ບອກຄວາມໝາຍ-ຄວາມສຳຄັນຂອງການປະເມີນຜົນຈາກສະພາບຈິງ

- ບອກຈຸດປະສົງ,ຂັ້ນຕອນ ການປະເມີນຜົນຈາກສະພາບຈິງ

 ແຜນການສ້າງແບບທົດສອບ

ຊື່ແລະນາມສະກຸນຄູປະຈຳວິຊາ:ຜູ່ຊ່ວຍອາຈານຈັນທະວີໄຊ ແຫວນພະຈັນ ວິຊາສອນ ການວັດ ແລະ ການປະເມີນຜົນ ລະບົບ 12+4 ສາຍປະຖົມ ປີທີ 3

|  |  |  |  |
| --- | --- | --- | --- |
|   ເນື້ອໃນ / ຫົວຂໍ້ |  ຈຸດປະສົງຂອງເນື້ອໃນ | ລະດັບພຶດຕິກຳ | ລວມ |
| ຄວາມຮູ້ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ການປະເມີນ | ການປະດິດສ້າງ |
|  ບົດທີ 3ການປະເມີນຜົນຈາກສະພາບຈິງ1. ຄວາມໝາຍ-ຄວາມສຳຄັນ
2. ຈຸດປະສົງ
3. ຂັ້ນຕອນ
4. ຮູບແບບ ແລະ ວິທີປະເມີນຜົນ

ລວມ | ໃຫ້ນັກຮຽນສາມາດ:- ບອກຄວາມໝາຍ-ຄວາມສຳຄັນຂອງການປະເມີນຜົນຈາກສະພາບຈິງ- ບອກຈຸດປະສົງ,ຂັ້ນຕອນ ການປະເມີນຜົນຈາກສະພາບຈິງ | 65      |     |   |   |          |   |  6 5 11          |
|  |   |  |  |  |  |  |  |   |

 ບົດທົດສອບ

ຄຳຊີ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍເອົາຄຳຕອບທີ່ເຫັນວ່າຖືກຕ້ອງທີ່ສຸດພຽງຂໍ້ດຽວ

1.ການປະເມີນຜົນຈາກສະພາບຈິງມີຄວາມໝາຍກົງກັບຂໍ້ໃດ ?

 (ຄວາມຮູ້-ຄວາມຈຶ່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ການປະເມີນທີ່ມຸ່ງເນັ້ນໃຫ້ນັກຮຽນເປັນຜູ້ເຮັດກິດຈະກຳຕ່າງໆດ້ວຍການສະແດງອອກຫຼາຍໆດ້ານ.

ຂ. ການປະເມີນຜົນທີ່ມຸ່ງເນັ້ນໃຫ້ນັກຮຽນເປັນຜູ້ຮໍ່າຮຽນຫຼາຍໆ ແລ້ວສະແດງອອກຫຼາຍໆດ້ານ.

ຄ. ການປະເມີນທີ່ມຸ່ງເນັ້ນໃຫ້ນັກຮຽນເປັນຜູ້ເຮັດກິດຈະກຳຕ່າງໆດ້ວຍການສະແດງດ້່ານດຽວ

ງ. ການປະເມີນທີ່ມຸ່ງເນັ້ນໃຫ້ນັກຮຽນໃຫ້ນັກຮຽນເປັນຜູ້ເຮັດທຸກຢ່າງດ້ວຍການສະແດງອອກຫຼາຍໆດ້່ານ

2.ຂໍ້ໃດໝາຍເຖິງຄວາມສຳຄັນຂອງການປະເມີນຜົນຈາກສະພາບຈິງ ?

 (ຄວາມຮູ້-ຄວາມຈຶ່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ )

ກ. ເນັ້ນການມີສ່ວນຮ່ວມລະຫວ່າງຄູສອນ ແລະ ນັກຮຽນ.

ຂ. ເນັ້ນການມີສ່ວນຮ່ວມລະຫວ່າງນັກຮຽນ, ຄູສອນ ແລະ ຜູ້ປົກຄອງ.

ຄ. ເນັ້ນການມີສ່ວນຮ່ວມລະຫວ່າງນັກຮຽນດ້ວຍກັນ

ງ. ເນັ້ນການມີສ່ວນຮ່ວມລະຫວ່າງຜູ້ບໍລິຫານ ແລະ ຄູສອນ

3.ຂໍ້ໃດເປັນຂັ້ນຕອນການປະເມີນຜົນຈາກສະພາບຈິງທີ່ຖືກວິທີ ?

 (ຄວາມຮູ້-ຄວາມຈຶ່ຈຳ-ຄວາມຮູ້ກ່ຽວກັບວິທີການປະຕິບັດ-ຄວາມຮູ້ກ່ຽວກັບວິທີການ )

ກ. ກຳນົດຂອບເຂດ,ເນື້ອໃນບົດຮຽນ ແລະ ພິຈາລະນາເປົ້າໝາຍທີ່ຕ້ອງການໃຫ້ເກີດກັບນັກຮຽນ.

ຂ. ກໍານົດຈຸດປະສົງ,ເນື້ອໃນ ແລະ ວິທີການປະເມີນຜົນກັບນັກຮຽນ.

ຄ. ກໍານົດຂອບເຂດໃນການປະເມີນຕ້ອງພິຈາລະນາເປົ້າໝາຍທີ່ຕ້ອງການໃຫ້ເກີດກັບນັກຮຽນ

ງ. ກຳນົດເນື້ອໃນ,ຈຸດປະສົງ,ວິທີສອນ ແລະ ການປະເມີນຜົນນັກຮຽນ.

4.ຂໍ້ໃດຄວນແມ່ນຮູບແບບການປະເມີນຜົນຈາກສະພາບຈິງ ?

 (ຄວາມຮູ້-ຄວາມຈຶ່ຈຳ-ຄວາມຮູ້ກ່ຽວກັບວິທີການປະຕິບັດ-ຄວາມຮູ້ກ່ຽວກັບລະບຽບແບບແຜນ )

ກ. ສະຫຼຸບຜົນສຳເລັດທີ່ນັກຮຽນ ຮຽນໃນຊົ່ວໂມງນີ້.

ຂ. ສະຫຼຸບບົດຮຽນທີ່ນັກຮຽນ ຮຽນໃນຊົ່ວໂມງນີ້.

ຄ. ສະຫຼຸບກິດຈະກຳທີ່ນັກຮຽນປະຕິບັດຕາມຄູບອກ

ງ. ສະຫຼຸບຜົນສຳເລັດທາງການຮຽນ,ທັກສະ,ຂະບວນການ ແລະ ຄວາມສົົນໃຈໃນການຮຽນຂອງນັກຮຽນ

5.ເຄື່ອງມືໃນການປະເມີນຜົນຈາກສະພາບຈິງມີຈັກຢ່າງ ?

 (ຄວາມຮູ້-ຄວາມຈຶ່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. 7 ຢ່າງ. ຂ. 8 ຢ່າງ. ຄ. 9 ຢ່າງ ງ. 10 ຢ່າງ

6.ຂໍ້ໃດໝາຍເຖິງການກວດຜົນງານ ?

 (ຄວາມຮູ້-ຄວາມຈຶ່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ )

ກ. ເປັນວິທີການປະເມີນຜົນທີ່ຄູໃຊ້ບາງຄັ້ງຄາວ.

ຂ. ເປັນວິທີການປະເມີນຜົນທີ່ຄູໃຊ້ປະຈຳ ແລະ ໃຊ້ເລື້ອຍໆ

ຄ. ເປັນວິການປະເມີນຜົນເພື່ອສະຫຼຸບຜົນສຳເລັດຂອງນັກຮຽນທ້າຍສົກຮຽນ

ງ. ເປັນວິທີການປະເມີນຜົນທີ່ຄູສອນໃຊ້ເພື່ອຢາກຮູ້ວ່ານັກຮຽນເຂົ້າໃຈບົດຮຽນບໍໃນເວລາສອນ

7.ຂໍ້ໃດເປັນຂໍ້ສະເໜີແນະສຳລັບການກວດຜົນງານ ?

 (ຄວາມຮູ້-ຄວາມຈຶ່ຈຳ-ຄວາມຮູ້ກ່ຽວກັບວິທີການປະຕິບັດ-ຄວາມຮູ້ກ່ຽວກັບວິທີການ )

ກ. ຜົນການປະເມີນຄວນບອກຄະແນນ ຫຼື ຄຸນະພາບທີ່ເປັນສະເພາະຕົວເລກຢ່າງດຽວ.

ຂ. ຜົນການປະເມີນບໍ່ຄວນທີ່ຈະບອກຄະແນນ ຫຼື ຄຸນະພາບທີ່ເປັນສະເພາະຕົວເລກຢ່າງດຽວ.

ຄ. ຜົນການປະເມີນຄວນເປັນຕົວເລກຢ່າງດຽວ

ງ. ຜົນການປະເມີນບໍ່ຄວນເປັນຕົວເລກ ແລະ ຄວນເປັນຄຳເວົ້າຫຼາຍກວ່າ

8.ການຢາມເຮືອນມີຄວາມໝາຍກົງກັບຂໍ້ໃດ ?

 (ຄວາມຮູ້-ຄວາມຈຶ່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. ການທີ່ບຸກຄົນຫາຂໍ້ແທ້ຈິງກ່ຽວກັບປະຫວັດທາງເຮືອນ ແລະ ຄອບຄົວຂອງຜູ້ຮັບການສຶກສາ.

ຂ. ຫາຂໍ້ແທ້ຈິງກ່ຽວກັບປະຫວັດຂອງນັກຮຽນ.

ຄ. ເພື່ອສຶກສາພືດຕິກຳຂອງນັກຮຽນ

ງ. ເພື່ອເກັບກໍາຂໍ້ມູນຕ່າງໆຂອງນັກຮຽນ

9.ຂໍ້ໃດເປັນວັດຖຸປະສົງທີ່ສຳຄັນຂອງການຢາມເຮືອນ ?

 (ຄວາມຮູ້-ຄວາມຈຶ່ຈຳ-ຄວາມຮູ້ກ່ຽວກັບວິທີການປະຕິບັດ-ຄວາມຮູ້ກ່ຽວກັບລະດັບຄາດໝາຍ )

ກ. ເພື່ອເພີ່ມເຕີມຂໍ້ມູນນັກຮຽນໃຫ້ມັນຄົບຖ້ວນ.

ຂ. ເພື່ອເພີ່ມເຕີມຂໍ້ມູນນັກຮຽນ ເຮັດໃຫ້ຄູໃນເວລາສອນສະດວກຂຶ້ນ.

ຄ. ເພື່ອເພີ່ມເຕີມຂໍໍ້ແທ້ຈິງບາງປະການທີ່ກ່ຽວກັບນັກຮຽນໂດຍບໍ່ສາມາດລວບລວມໄດ້ດ້ວຍວິທີອື່ນ

ງ. ເພື່ອເພີ່ມເຕີມຂໍ້ແທ້ຈິງທີ່ກ່ຽວກັບນັກຮຽນໂດຍສາມາດລວບລວມໄດ້ດ້ວຍວິທີການອື່ນ.

10. ຂັ້ນຕອນໃນການຢາມເຮືອນມີຈັກຂັ້ນຕອນ ?

 (ຄວາມຮູ້-ຄວາມຈຶ່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບກົດເກນ ແລະ ຄວາມຈິງ )

ກ. 6 ຂັ້ນຕອນ. ຂ. 5 ຂັ້ນຕອນ. ຄ. 4 ຂັ້ນຕອນ ງ. 3 ຂັ້ນຕອນ

11. ຂໍ້ໃດໝາຍເຖິງປະໂຫຍດຂອງປຶ້ມຕິດຕາມການຮຽນ ?

 (ຄວາມຮູ້-ຄວາມຈື່ຈຳ-ຄວາມຮູ້ໃນເນື້ອໃນຂອງບົດເລື່ອງ-ຄວາມຮູ້ກ່ຽວກັບຄຳສັບ ແລະ ນິຍາມ )

ກ. ຊ່ວຍໃຫ້ເບິ່ງເຫັນບັນຫາ ແລະ ສາເຫດຂອງບັນຫານັກຮຽນ

ຂ. ຊ່ວຍໃຫ້ຄູເຫັນຂະບວນການເຄື່ອນໄຫວຂອງນັກຮຽນຜ່ານມາ

ຄ. ຊ່ວຍໃຫ້ຄູສາມາດຊ່ວຍນັກຮຽນໄດ້ເມື່ອມີບັນຫາ

ງ. ຊ່ວຍໃຫ້ຄູມີຂໍ້ມູນນັກຮຽນທັງໝົດຫ້ອງ